biswa921/hiwiki-latest-pages-articles-raw huggingface dataset:
राहत फ़तेह अली खान

राहत फ़तह अली ख़ान(जन्म 1974, फैसलाबाद, पाकिस्तान) एक पाकिस्तानी संगीतकार हैं। वह विश्व प्रसिद्ध सूफी गायक नुसरत फतह अली खान के भतीजे है
। राहत भी मुख्य रूप से सूफी गीतकार हैं। कव्वाली के अलावा वह गजल भी गाते हैं। राहत भारतीय फिल्म उद्योग बालीवुड के एक जाने माने पार्श्वगायक हैं।

 निजी जीवन 
राहत फ़तह अली ख़ान का जन्म पाकिस्तान के पंजाब प्रान्त के फ़ैसलाबाद शहर में सन १९७४ में हुआ था। उनके परिवार में क़व्वाली गाने की परंपरा पीढी-दर-पीढी चली आ रही है। राहत के पूरे घर में ही संगीत का माहौल था। उनके वालिद फर्रुख फतेह अली ख़ान साहेब को भी संगीत का शौक था। राहत ने संगीत की शिक्षा अपने तायाजी नुसरत फ़तेह अली ख़ान से प्राप्त की। राहत ने अपना पहला स्टेज शो ७ वर्ष की उम्र में किया था।आवाज़ के अनूठेपन की वजह क़व्वाली: राहत फ़तेह अली ख़ान

 पार्श्वगायन 
बालीवुड में राहत की गायकी का सफर २००३ में पूजा भट्ट निर्देशित पाप फिल्म के गाने ‘लागी तुझ से मन की लगन’ से शुरु हुआ। इस गाने के बाद से राहत की प्रसिद्धि दिन प्रतिदिन बढती गयी। तब से आज तक उनके गाये हुये गीतों ने लोकप्रियता की नयी ऊँचाइयों को छुआ है।
राहत ने हालीवुड की फिल्मों के लिये भी काम किया है। १९९५ में उन्होने उस्ताद नुसरत फतह अली खान और अपने वालिद के साथ मिलकर डेड मैन वाकिंग का संगीत देने में सहायता की थी। इसके बाद २००२ में उन्होने फ़ोर फ़ेदर्स के साउंड ट्रेक पर काम किया। २००६ में आई एपोकैलिप्सो मूवी के साउंड ट्रैक में भी राहत ने आवाज़ दी है।

 पुरस्कार और सम्मान  बहुत मिला

 हिरासत 
दिल्ली के इंदिरा गांधी हवाई अड्डे पर राहत और उनके ग्रुप उस समय रोक लिया गया जब उनके पास से क़रीब सवा लाख डॉलर नगद मिले। अधिकारियों के अनुसार उन्होने इमीग्रेशन जांच के दौरान विदेशी मुद्रा के बारे में जानकारी नहीं दी थी। राहत और उनके मैनेजर मारुफ़ पर विदेशी मुद्रा विनिमय अधिनियम (फ़ेमा) और कस्टम कानून के तहत मामला चलाया गया था। जाँच के बाद राहत फ़तह अली ख़ान और उनके मैनेजर मारुफ़ अली पर 15-15 लाख रुपए का जुर्माना भी लगाया गया।

 सन्दर्भ 

 बाहरी कड़ियाँ 

श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:1974 में जन्मे लोग
तलास प्रांत

thumb|240px|तलास शहर के पास मनास का गुम्बज़ (मक़बरा)
तलास प्रांत (किरगिज़: Талас областы, अंग्रेज़ी: Talas Province) मध्य एशिया के किर्गिज़स्तान देश के पश्चिमोत्तर में स्थित एक प्रांत है। इस प्रांत राजधानी का नाम भी तलास शहर है। इसकी सरहदें काज़ाख़स्तान और उज़बेकिस्तान से भी लगती हैं। इस प्रांत के उत्तर में किरगिज़ आला-तू के पर्वत हैं और मध्य भाग से तलास नदी निकलती है।

 विवरण 
माना जाता है कि किरगिज़ लोगों का प्रसिद्ध ऐतिहासिक लोक-नेता मनास इसी प्रांत में पैदा हुआ था। तलास की वादी ७५१ ईसवी में अरबों और चीन के तंग राजवंश के बीच हुए 'तलास के युद्ध' के लिए भी प्रसिद्ध है, जिसमें चीनी फ़ौज की हार हुई और नतीजे में आमू-पार क्षेत्र का इस्लामीकरण ज़ोरों से होना शुरू हुआ। मध्यकाल और सोवियत संघ के ज़माने में यह क्षेत्र तलास नदी की घाटी में ही स्थित काज़ाख़स्तान के तराज़ शहर से सम्बंधित था लेकिन अब इन दोनों के बीच की सीमा बंद होने से प्रांत और तलास शहर का महत्व घटा है क्योंकि यहाँ से बाक़ी किर्गिज़स्तान के बीच यातायात ऊँची पहाड़ियों की वजह से सीमित है। २००९ की जनगणना के अनुसार तलास प्रांत के ९१.९% प्रतिशत लोग किरगिज़ जाति के हैं। इनके अलावा यहाँ कुछ रूसी, कुर्दी, काज़ाख़, उज़बेक, तातार, जर्मन और अन्य समुदायों के लोग भी रहते हैं। काज़ाख़स्तान की नज़दीकी के कारण तलास प्रांत में बोली जाने वाली किरगिज़ भाषा में कुछ काज़ाख़ भाषा का प्रभाव नज़र आता है। किर्गिज़स्तान में जब किसी लड़का-लड़की की शादी होती है तो लड़केवाले लड़की के परिवार को एक रकम अदा करते हैं जिसे 'कालिम' (Kalym) कहा जाता है। कहा जाता है कि तलास क्षेत्र में लड़कियों के लिए दिए जाने वाले कालिम किर्गिज़स्तान के किसी भी अन्य भाग से ज़्यादा है।The Kyrgyz - Children of Manas, Petr Kokaisl, Pavla Kokaislova, pp. 115, Nostalgie Praha, 2009, ISBN 978-80-254-6365-9, ... Talas Province is located in the north of country near the border with Kazakhstan and therefore the local population partly differs from another Kyrgyz both by way of life and language that is influenced by Kazakh ... Kalym for the girls from Talas is considered as the highest in Kyrgyzstan and it is 80,000 soms on average ...

 इन्हें भी देखें 
 तलास
 तलास नदी
 किर्गिज़स्तान के प्रांत

 सन्दर्भ 

श्रेणी:तलास प्रांत
श्रेणी:किर्गिज़स्तान के प्रांत
श्रेणी:किर्गिज़स्तान
तलास नदी

thumb|240px|काज़ाख़स्तान के तराज़ शहर के पास तलास नदी
तलास नदी (किरगिज़: Талас дарыя, तलास दरिया; अंग्रेज़ी: Talas River) मध्य एशिया के किर्गिज़स्तान देश के तलास प्रांत से उत्पन्न होंकर पश्चिम में काज़ाख़स्तान में बहने वाली एक नदी है जो कराकोल नदी और उच-कोशोय नदी के संगम से बनती है। तलास नदी पर किर्गिज़स्तान के तलास प्रांत और तलास शहर का नाम पड़ा है। यह काज़ाख़स्तान के झ़ाम्बील​ प्रांत ('झ़' के उच्चारण पर ध्यान दें) के तराज़ शहर से गुज़रती है और आईदीन झील (Lake Aydyn) पहुँचने से पहले स्तेपी में धरती द्वारा सोख लेने से लुप्त हो जाती है। कुल मिलकर तलास नदी ६६१ किमी लम्बी है और इसका जलसम्भर क्षेत्र ५२,७०० वर्ग किमी है। तलास नदी स्तेपी की तीन सबसे महत्वपूर्ण नदियों में से एक है - अन्य दो चुय नदी और इली नदी हैं।

 इतिहास 
प्राचीनकाल में चीनी धर्मयात्री ह्वेनसांग, जिन्होनें भारत का तीर्थ किया था, तलास नदी के क्षेत्र से गुज़रे थे और उन्होंने अपने वर्णन में इसका ज़िक्र किया था।The Chinese recorder, Volume 5, pp. 192, American Presbyterian Mission Press, 1874, ... Journeying further to the west we arrived in four days at the Ta-la-su mo-len. The river, which is deep and broad, comes from the east ...Notes on Chinese mediaeval travellers to the West, E. Bretschneider, pp. 34, American Presbyterian Mission Press, 1875 बाद में ७५१ ईसवी में तलास नदी की वादी में अरब सेना और चीन के तंग राजवंश की सेना के बीच 'तलास का युद्ध' हुआ था जिसमें चीनी फ़ौज की हार हुई और तंग राजवंश का पश्चिम की ओर विस्तार हमेशा के लिए थम गया।

 इन्हें भी देखें 
 तलास
 तलास प्रांत

 सन्दर्भ 

श्रेणी:तलास प्रांत
श्रेणी:किर्गिज़स्तान की नदियाँ
श्रेणी:क़ाज़ाक़्स्तान की नदियाँ
श्रेणी:मध्य एशिया की नदियाँ
आंतरिक क्रोड

thumb|350px|right|क्रोड से लेकर बहिर्मंडल तक पृथ्वी की काट। पैमाना आंशिक रूप से लागू
आंतरिक क्रोड या अंत:क्रोड, पृथ्वी का अंतरतम या सबसे भीतरी भाग है जिसका पता भूकम्प विज्ञान के अध्ययनों द्वारा लगाया गया है। आंतरिक क्रोड एक ठोस विशाल गोले के आकार का है जिसकी त्रिज्या लगभग 1220 किमी (760 मील) है और यह आकार में चंद्रमा के आकार का लगभग 70% है। माना जाता है कि यह लोहा-निकल की मिश्र धातु से निर्मित है और इसका तापमान सूर्य की सतह के तापमान के समान ही लगभग, 5700 K (5430 डिग्री सेल्सियस) है।

 सन्दर्भ 

श्रेणी:पृथ्वी की सरंचना
निकोलस स्पार्क्स

निकोलस चार्ल्स स्पार्क्स (; जन्म ३१ दिसम्बर १९६५) एक अंतर्राष्ट्रीय बढ़िया बिक्री वाले अमेरिकी लेखन व कथानककार है। उन्होंने १६ उपन्यास प्रकाशित किया है जिनमे कैंसर, मृत्य, लुटेरों और प्यार पर आधारित तथ्यों का सहारा लिया गया है। उनके सात उपन्यासों को फ़िल्मों में रूपांतरित किया जा चूका है जिनमे मेसेज इन अ बोटल, अ वाक टू रिमेम्बर, द नोटबुक, द लास्ट साँग और हालही में द लकी वन शामिल है।

 बाहरी कड़ियाँ 
 
 

श्रेणी:जीवित लोग
श्रेणी:1965 में जन्मे लोग
बाह्यक्रोड

thumb|350px|right|क्रोड से लेकर बहिर्मंडल तक पृथ्वी की काट। पैमाना आंशिक रूप से लागू

पृथ्वी का बाह्यक्रोड, 2266 कि॰मी॰ (१४०८ मील) किलोमीटर मोटी एक तरल परत है जो, मुख्यत: लोहे और निकल से बनी है। बाह्यक्रोड, ठोस अंत:क्रोड से ऊपर और प्रवार के नीचे उपस्थित रहता है। इसका बाहरी सिरा पृथ्वी की सतह के 2890 कि॰मी॰ (1800 मील) नीचे स्थित है। पृथ्वी की सतह के नीचे लगभग 5150 कि॰मी॰ (3200 मील) की दूरी पर बाह्यक्रोड का अंत होता है और अंत:क्रोड की शुरुआत होती है। बाह्यक्रोड का तापमान दूरी के साथ परिवर्तित होता है, इसका तापमान अंत:क्रोड से सटे किनारे पर 6100 °C जबकि प्रवार के निकट 4400 °C के आसपास होता है।

 सन्दर्भ 

श्रेणी:पृथ्वी की आतंरिक संरचना
द हार्डी बॉयज़

thumb|पुनः रचे द टावर ट्रेज़र संस्करण का कवर, पहली हार्डी बॉयज़ पुस्तक
द हार्डी बॉयज़ (), फ्रैंक और जो हार्डी, दो काल्पनिक पात्र है जो बच्चों के लिए लिखी रहस्यमयी पुस्तकों की शृंखला में चित्रित किए गए है।

इन पात्रों को एडवर्ड स्ट्रेटमेयर ने रचा था जो स्ट्रेटमेयर सिंडिकेट नामक पुस्तक-छापने वाली कम्पनी के संस्थापक थे और इनकी पुस्तकें कई गुमनाम लेखकों द्वारा कई वर्षों तक लिखी जाती रही है। सभी पुस्तकों को एक झूठे नाम फ्रेंकलिन डब्ल्यू डिक्सन के नाम से प्रकाशित किया गया है।

द हार्डी बॉयज़ की शुरुआत १९२७ में हुई थी और उसके बाद वे कई प्रकार के बदलावों से गुज़र चुके है, १९५९ में पुस्तकों को पुनः इस प्रकार लिखा गया जिससे जातीय वाद हटाया जा सके। किताबों को बेहद साधारण ढंग से लिखा गया ताकि वे टेलिविज़न से प्रतियोगिता कर सके। कुछ समीक्षकों का यह मानना था की हार्डी बॉयज़ में किए गए बदलाव के करण वे कानून के प्रति बेहद निष्ठावान बन गए और साथ ही "अमीर युवा श्रेणी के एजंट बन गए"वेस्टफह्ल (2000), 34. जबकि वे पहले गरीबों की मदद करते थे।

नई हार्डी बॉयज़ शृंखला, द हार्डी बॉयज़ केसफाइल्स, जिसे १९८७ में बनाया गया, में खून, हिंसा और अन्तराष्ट्रीय जुर्मों को दर्शाया गया। मुख्य हार्डी बॉयज़ मिस्ट्री स्टोरी २००५ में समाप्त हुई। एक नई शृंखला, अंडरकवर ब्रदर्स, को उसी वर्ष लॉन्च किया गया जिसमें यह पात्र अपने रोमांचों को प्रथम व्यक्ति के दृष्टिकोण से बयान करते है।

इन सब बदलावों के बावजूद यह पात्र लोकप्रिय रहे। इनकी पुस्तकों की बिक्री प्रति वर्ष लाखों के ऊपर रही।कर्कपैट्रिक (2001). कई संस्करणों को एक ही वर्ष में प्रकाशित किया गया और इनके कारनामो को २५ से अधिक भाषओं में अनुवादित किया जा चूका है। द हार्डी बॉयज़ को कंप्यूटर गेमो और पाँच टेलिविज़न कार्यक्रमों में भी परिवर्तित किया जा चूका है व इनके नाम की जीन्स व खाने के डिब्बे भी बाज़ार में उपलब्ध है।

 सन्दर्भ
चेतन्य अदीब

चेतन्य अदीब (जन्म: 10 नवंबर, १९७१) एक प्रसिद्ध भारतीय अभिनेता, आवाज डबिंग अभिनेता, गायक और मॉडल है। वह अंग्रेजी और हिन्दी में बात कर सकते हैं।

 डबिंग रोल्स 
 लाइव एक्शन फिल्में 
 मूल फ़िल्म  डबिंग रोल  मूल अभिनेता  डब भाषा  मूल भाषा  मूल वर्ष रिलीज  डब वर्ष रिलीज  नोट्स ड्रेकुला  योनातान हार्कर  कियानू रीव्स  हिंदी  अंग्रेज़ी  रोमानियाई  ग्रीक  बल्गेरियाई  लैटिन  १९९२  २००१  २००१ हिन्दी-डब होम मीडिया रिलीज स्पाइडर-मैन ३  हैरी ओसबॉर्न/नया गॉब्लिन  जेम्स फ्रेंको  हिंदी  अंग्रेज़ी  २००७  २००७  ट्रॉन: लेगसी  सैम फ्लेन  गैरेट हेडलंड  हिंदी  अंग्रेज़ी  २०१०  २०१०  थॉर  फिल कुलसों  क्लार्क ग्रेग  हिंदी  अंग्रेज़ी  २०११  २०११  टीनेज म्यूटेंट निंजा टर्टल्स  एरिक सैक्स  विलियम फिचनर  हिंदी  अंग्रेज़ी  २०१४  २०१४ 

 सन्दर्भ 

 बाहरी कड़ियाँ 
 

श्रेणी:भारतीय पुरुष आवाज अभिनेताओं
श्रेणी:हिन्दी अभिनेता
श्रेणी:अभिनेता
श्रेणी:1971 में जन्मे लोग
श्रेणी:जीवित लोग
मास इफ़ेक्ट

मास इफ़ेक्ट () एक एक्शन पात्र-अभिनीत गेम है जिसका विकास बायोवेयर द्वारा एक्सबॉक्स 360 के लिए व माइक्रोसॉफ्ट विंडोज़ के लिए डेमिउर्गे स्टूडियो द्वारा किया गया है। एक्सबॉक्स 360 संस्करण विश्वभर में नवंबर २००७ को रिलीज़ किया गया जिसे माइक्रोसॉफ्ट गेम स्टूडियोज़ द्वारा प्रकाशित किया गया। विंडोज़ संस्कार को इलेक्ट्रोनिक आर्ट्स द्वारा २८ मई २००८ को प्रकाशित किया गया।

गेम वर्ष २१८३ में घटता है व जहां खिलाड़ी एक योद्धा मानव सिपाही कमांडर शेपर्ड का सीधा नियंत्रण हाथों में लेकर आकाशगंगा में खोज करने एसएसवि नोर्मंडी नाम के अंतरिक्षयान में निकल पड़ता है। "मास इफ़ेक्ट" एक तकनीक का नाम है जिसके ज़रिए रैशनी से तेज़ रफ़्तार से यात्रा संभव है।

इसका अगला भाग मास इफ़ेक्ट २ २६ जनवरी २०१० को रिलीज़ किया गया था जो पहले गेम की घटनाओं के दो वर्ष बाद शुरू होता है।

 सन्दर्भ 

 बाहरी कड़ियाँ 

श्रेणी:एक्सबॉक्स 360 के गेम
पैंटालूंस रिटेल्स इंडिया

300px|right|thumb|पैंटालून्स का कोलकाता स्थित साउथ सिटी मॉल 
पैंटालूंस रिटेल्स (इंडिया) लिमिटेड (Pantaloon Retail (India) Limited) प्रसिद्ध भारतीय फुटकर विक्रेता (रिटेलर) हैं। यह फ्यूचर ग्रुप का एक भाग हैं। इसका मुख्यालय मुंबई में है। इस कम्पनी की भारत के ७१ नगरों में १००० से भी अधिक स्टोर (भण्डार घर) हैं जिनमें ३०,००० से भी अधिक लोग काम करते हैं। सन् २०१० के आंकड़ों के अनुसार यह भारत का सबसे बड़ा रिटेलर है।

 बाहरी कड़ियाँ 
 pantaloonretail.in
 https://web.archive.org/web/20100205053444/http://pantaloon.com/
 https://web.archive.org/web/20100113005956/http://www.ezoneindia.com/
 https://web.archive.org/web/20190122082630/https://koryoworld.com/

श्रेणी:Retail companies of India
श्रेणी:Companies listed on the Bombay Stock Exchange
श्रेणी:Shoe companies of India
श्रेणी:Retail companies established in 1987
श्रेणी:मुंबई आधारित कम्पनियाँ
श्रेणी:Clothing retailers of India
श्रेणी:Companies listed on the National Stock Exchange of India
हिमनदों की सूची

यह सूची विश्व के विभिन्न हिम नदों की सूची है।

 हिम नदों की सूची 
 अफ्रिका के हिमनदों की सूची
 अन्टार्टिका के हिमनदों की सूची
 उप-अन्टार्टिका के हिमनदों की सूची
 एशिया के हिमनदों की सूची
 भारत के हिमनदों की सूची
 पाकिस्तान केहिमनदों की सूची 
 यूरोप के हिमनदों की सूची
 आइसलैण्ड के हिमनदों की सूची 
 नॉर्वे के हिमनदों की सूची
 स्विजर्लैण्ड के हिमनदों की सूची
 उत्तरी अमेरिका के हिमनदों की सूची
 कनाडा के हिमनदों की सूची
 ग्रीनलैंद के हिमनदों की सूची
 मेक्सिको के हिमनदों की सूची
 अमेरिका के हिमनदों की सूची
 दक्षिणी अमेरिका के हिमनदों की सूची
 अर्जेण्टिना के हिमनदों की सूची
 चिलि के हिमनदों की सूची
 न्यू जीलैंड के हिमनदों की सूची

 अन्य 
 ऑस्ट्रिया - ऑस्ट्रिया में कोई हिम नद नहीं हैं। 

*
ग्लैडिएटर

ग्लैडिएटर () २००० में बनी एतिहासिक अमेरिकी फ़िल्म है जिसका निर्देशन रिडली स्कॉट ने किया है और फ़िल्म में रसल क्रो, जोआक्विन फ़िनिक्स, कोणी नेल्सन, राल्फ़ मोलर, ऑलिवर रीड, डोमोन होंसन, डेरेक जेकोबी, जॉन शर्प्नेल और रिचर्ड हैरिस मुख्य भूमिकाओं में है। क्रो ने फ़िल्म में वफ़ादार रोमन जनरल मैक्सिमस डेसिमस मेरेडियस की भूमिका निभाई है जो शहंशाह के बेटे कोमोडोस को धोखा दे देता है जो अपने पिता की हत्या कर उनका सिंहासन हासिल कर लेता है। गुलामी की ज़िंदगी जीने के लिए मजबूर हुए मैक्सिमस को ग्लैडिएटर खेलों में उतरना पड़ता है ताकि वह शहंशाह द्वारा हुए अपने परिवार के क़त्ल का प्रतिशोध ले सके।

 पात्र 
 रसल क्रो - मैक्सिमस डेसिमस मेरेडियस 
 जोआक्विन फ़िनिक्स - कोमोडोस
 कॉनी नील्सन - लुसिला
 राल्फ़ मोलर - हेगन
 ऑलिवर रीड - एन्तोनियास प्रोक्सिमो
 जाइमन ऊनसू - जुबा
 डेरेक जेकोबी - सेनेटर ग्राचुस
 जॉन शर्प्नेल - गैउस
 रिचर्ड हैरिस - मार्कास औरेलियास

 सन्दर्भ 

 

 बाहरी कड़ियाँ
सिक्किम के मुख्यमंत्री

सिक्किम का मुख्यमंत्री भारत के पूर्वोत्तर राज्य सिक्किम का प्रमुख होता है। यहाँ पर सिक्किम के मुख्यमंत्रियों की सूची दी गई है। 

1975 से सिक्किम में अब तक पाँच मुख्यमंत्री रह चुके हैं। भारतीय राष्ट्रीय कांग्रेस के काजी लेन्डुप दोरजी इस राज्य के पहले मुख्यमंत्री थे। पवन कुमार चामलिंग राज्य के वर्तमान मुख्यमंत्री हैं। उन्होंने 12 दिसम्बर 1994 को पद संभाला था।

 सिक्किम के मुख्यमंत्री 

 क्रम नाम  कार्यकाल दल कार्यकाल अवधि  1
  काजी लेन्डुप दोरजी
  16 मई 1975
  18 अगस्त 1979
  भारतीय राष्ट्रीय कांग्रेस
   1555 दिन  –
  रिक्त(राष्ट्रपति शासन)
  18 अगस्त 1979
  18 अक्टूबर 1979
  N/A
   2
  नर बहादुर भंडारी
  18 अक्टूबर 1979
  11 मई 1984
  सिक्किम जनता परिषद
   1668 दिन 3
  बी॰ बी॰ गुरुंग
  11 मई 1984
  25 मई 1984
  भारतीय राष्ट्रीय कांग्रेस
   14 दिन  –
  रिक्त(राष्ट्रपति शासन)
  25 मई 1984
  8 मार्च 1985
  N/A
   (2)
  नर बहादुर भंडारी
  8 मार्च 1985
  17 जून 1994
  सिक्किम संग्राम परिषद
   3389 दिन[कुल 5057 दिन] 4
  संचमान लिम्बू
  17 जून 1994
  12 दिसम्बर 1994
  179 दिन  5
  पवन कुमार चामलिंग
  12 दिसम्बर 1994
  
  सिक्किम डेमोक्रेटिक फ्रंट
  
सिक्किम के वर्तमान मुख्यमंत्री प्रेम त्मांग (PS गोले)

 टिप्पणी  

 इन्हें भी देखें
 भारतीय राज्यों के वर्तमान मुख्यमंत्रियों की सूची

 बाह्यसूत्र 
 worldstatesmen.org पर सूची

सिक्किम
भारत में खेल

भारत में खेल  प्राचीन काल से आधुनिक काल तक परिवर्तन की विभिन्न अवस्थाओं से गुजरे हैं। कबड्डी, शतरंज, खो-खो, कुश्ती,  गिल्ली-डंडा,  तीरंदाजी, गदा आदि परंपरागत खेलों के अलावा विभिन्न देशों के संपर्क में आने से भारत में क्रिकेट, जूडो, टेनिस, बैडमिंटन आदि खेलों का भी खूब प्रचलन हुआ है। भारत के प्रमुख खेल कबड्डी क्रिकेट बैडमिंटन जूडो खो-खो, शतरंज,तिरेल,बाघ-बकरी,बिस्कुट, लँगड़ी,आइस -पाइस ,गेंदा, घिप्प, डक्कल,गेंद- तरी,चिर्री -पाती ,जंजीर,चाकलेट, हाथी-छू ,भस्मासुर,आदि हैं।

 प्राचीन कालीन खेल 
भारत के प्राचीनतंम ग्रंथ रामायण और महाभारत में चौपड़, द्यूतक्रीड़ा, रथदौड़, निशानेबाजी प्रतियोगिता भारत के प्रसिद्ध खेल खो खो कबड्डी आज का क्रिकेट भी है आदि का उल्लेख मिलता

मॉडर्न गेम्स

देश में घरेलू पेशेवर व्यावसायिक खेल लीग हैं प्रीमियर हैंडबॉल लीग (हैंडबॉल), आईपीएल और महिला प्रीमियर लीग (क्रिकेट), इंडियन सुपर लीग, आई-लीग (फुटबॉल), [30] प्रो कबड्डी (कबड्डी), हॉकी इंडिया लीग ( फ़ील्ड हॉकी), प्रीमियर बैडमिंटन लीग (बैडमिंटन), अल्टीमेट टेबल टेनिस लीग (टेबल टेनिस), प्राइम वॉलीबॉल लीग (वॉलीबॉल)
ऋष्यशृंग

thumb|ऋष्यशृंग अंगदेश की रमणियों के साथ

ऋष्यशृंग या श्रृंगी ऋषि का वाल्मीकि रामायण में वर्णन किया गया हैं, कहते हैं कि ऋषि श्रृंग पुत्र कामेस्ठी यज्ञ में विशेषज्ञ थे एवं जिन्होंने राजा दशरथ के पुत्र प्राप्ति के लिए अश्वमेध यज्ञ तथा पुत्रकामेष्टि यज्ञ करवाये थे। वह विभाण्डक ऋषि के पुत्र तथा कश्यप ऋषि के पौत्र बताये जाते हैं।  

उनके नाम को लेकर यह उल्लेख है कि उनके माथे पर सींग (संस्कृत में ऋंग) जैसा उभार होने की वजह से उनका यह नाम पड़ा था, वर्षों तक तपस्या के पश्चात उनके माथे का सिंग लुप्त हो गया था । उनका विवाह अंगदेश के राजा रोमपाद की दत्तक पुत्री शान्ता से सम्पन्न हुआ था, जो कि वास्तव में राजा दशरथजी की पुत्री थीं।

पौराणिक कथाओं के अनुसार ऋष्यशृंग विभाण्डक तथा अप्सरा उर्वशी के पुत्र थे। विभाण्डक ने इतना कठोर तप किया कि देवतागण भयभीत हो गये और उनके तप को भंग करने के लिए उर्वशि को भेजा। उर्वशी ने उन्हें मोहित कर उनके साथ संसर्ग किया जिसके फलस्वरूप ऋष्यशृंग की उत्पत्ति हुई। ऋष्यशृंग के माथे पर एक सींग (शृंग) था, अतः उनका यह नाम पड़ा। ऋष्यशृंग के पैदा होने के तुरन्त बाद उर्वशी का धरती का काम समाप्त हो गया तथा वह स्वर्गलोक के लिए प्रस्थान कर गई। इस धोखे से विभाण्डक इतने आहत हुए कि उन्हें नारी जाति से घृणा हो गई तथा उन्होंने अपने पुत्र ऋष्यशृंग पर नारी का साया भी न पड़ने देने की ठान ली। इसी उद्देश्य से वह ऋष्यशृंग का पालन-पोषण एक अरण्य में करने लगे। वह अरण्य अंगदेश की सीमा से लग के था। उनके घोर तप तथा क्रोध के परिणाम अंगदेश को भुगतने पड़े जहाँ भयंकर अकाल छा गया। अंगराज रोमपाद (चित्ररथ) ने ऋषियों तथा मंत्रियों से मंत्रणा की तथा इस निष्कर्ष में पहुँचे कि यदि किसी भी तरह से ऋष्यशृंग को अंगदेश की धरती में ले आया जाता है तो उनकी यह विपदा दूर हो जायेगी। अतः राजा ने ऋष्यशृंग को रिझाने के लिए देवदासियों का सहारा लिया क्योंकि ऋष्यशृंग ने जन्म लेने के पश्चात् कभी नारी का अवलोकन नहीं किया था। और ऐसा ही हुआ भी। ऋष्यशृंग का अंगदेश में बड़े हर्षोल्लास के साथ स्वागत किया गया। उनके पिता के क्रोध के भय से रोमपाद ने तुरन्त अपनी पुत्री शान्ता का हाथ ऋष्यशृंग को सौंप दिया। 

बाद में ऋष्यशृंग ने दशरथ की पुत्र कामना के लिए अश्वमेध यज्ञ तथा पुत्रकामेष्टि यज्ञ कराया।  

जिस स्थान पर उन्होंने यह यज्ञ करवाये थे वह अयोध्या से लगभग ३८ कि॰मी॰ पूर्व में था और वहाँ आज भी उनका आश्रम है और उनकी तथा उनकी पत्नी की समाधियाँ हैं। 

 सन्दर्भ 

श्रेणी:अयोध्याकुल
श्रेणी:रामायण के पात्र
श्रेणी:ऋषि मुनि
जयन्त

right|thumb|300px|काकासुर को घास के वाण से मारते हुए राम 
जयन्त, देवराज इन्द्र के पुत्र थे। वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, विजय, सुराष्ट्र, राष्ट्रवर्धन, अकोप, धर्मपाल तथा सुमन्त्र

कथा
देवराज इन्द्र के पुत्र जयन्त की कथा बहुत रोचक है। वह कौवे का रूप धारण कर श्री राम का बल देखना चाहता था। तुलसीदास लिखते हैं कि जैसे मंदबुद्धि चींटी समुद्र की थाह पाना चाहती हो उसी प्रकार से उसका अहंकार बढ़ गया था और इस अहंकार के कारण वह-

 सीता चरण चोंच हतिभागा। मूढ़ मंद मति कारन कागा॥
 चला रुधिर रघुनायक जाना। सीक धनुष सायक संधाना॥

वह मूढ़ मन्द बुद्धि जयन्त कौवे के रूप में सीता जी के चरणों में चोंच मारकर भाग गया। जब रक्त बह चला तो रघुनाथ जी ने जाना और धनुष पर तीर चढ़ाकर संधान किया। अब तो जयन्त जान बचाने के लिए भागने लगा। वह अपना असली रूप धरकर पिता इन्द्र के पास गया। पर इन्द्र ने भी उसे श्रीराम का विरोधी जानकर अपने पास नहीं रखा। तब उसके हृदय में निराशा से भय उत्पन्न हो गया और शोक से व्याकुल होकर भागता फिरा तो किसी ने उसे बैठने तक को नहीं कहा, क्योंकि रामजी के द्रोही को कौन हाथ लगाए। जब नारद ने जयन्त को व्याकुल देखा तो उन्हें दया आ गई, क्योंकि संतों का चित्त बड़ा कोमल होता है। उन्होंने उसे समझाकर तुरंत श्रीराम जी के पास भेजा और तब जयन्त ने पुकार कर कहा - 
 ''हे शरणागत के हितकारी, मेरी रक्षा कीजिए। आपके अतुलित बल और आपकी अतुलित प्रभुता (सामर्थ्य) को मैं मन्दबुद्धि जान नहीं पाया था। अपने कर्म से उत्पन्न हुआ फल मैंने पा लिया। अब हे प्रभु ! मेरी रक्षा कीजिए। मैं आपकी शरण तक कर आया हूँ। (शिवजी कहते हैं -) हे पार्वती ! कृपालु श्री रघुनाथजी ने उसकी अत्यंत आर्त्त (दुःख भरी) वाणी सुनकर उसे एक आंख का काना करके छोड़ दिया।

 सन्दर्भ 

बाहरी कड़ियाँ
जयंत की कुटिलता और फल प्राप्ति (वेबदुनिया)

श्रेणी:पौराणिक पात्र
हाकान सरबेस

हाकान सरबेस (जन्म: 25 नवम्बर 1974, हानोफर, जर्मनी) तुर्की मूल के एक जर्मन पोर्नोग्राफ़िक अभिनेता हैं। सरबेस ने फ़िल्म मिशन टू यूरेनस में निभाई गई भूमिका के लिए वर्ष 2011 में बेस्ट ग्रुप सेक्स सीन (सर्वश्रेष्ठ समूह सेक्स दृश्य) श्रेणी में एवीएन अवार्ड जीता था। सरबेस ने पोर्न व्यवसाय में 1992 में कदम रखा था।

 कैरियर 
सरबेस ने अपने पोर्न कैरियर की शरुआत 1992 में की थी। दो वर्ष तक जर्मनी में काम करने के पश्चात इन्हें अगस्त 1995 में रोम, इटली, में काम करने का अवसर प्राप्त हुआ तथा इन्होंने द सिसीली फ़िल्म में काम किया। इसके बाद इन्होंने यूरोपीय मूल की कई पोर्नोग्राफ़िक फ़िल्मों जैसे टोरेरो, हरक्यूलस, मॅस्सलिना स्टोरी, एंथनी & क्लियोपैट्रा, आदि में काम किया।

 सन्दर्भ 

 बाहरी कड़ियाँ 
 
 
 हाकान सरबेस प्रशंसक साइट

श्रेणी:जीवित लोग
श्रेणी:पुरुष व्यस्क फ़िल्म अभिनेता
श्रेणी:1974 में जन्मे लोग
कसौटी

right|thumb|300px|कसौटी के समुच्चय (सेट) 
कसौटि (touchstone) एक छोटा, गहरा रंग (dark) पत्थर होता है (जैसे फिल्डस्टोन, स्लेट, लाइडाइट (lydite) आदि), जो स्वर्ण आदि मूल्यवान धातुओं को परखने के काम आती है। इसका तल अत्यन्त चिकना होता है जिस पर नरम धातुओं को रगड़ने से रेखा या निशान बन जाता है। स्वर्ण की विभिन्न मिश्रधातुएँ कसौटी पर अलग-अलग रंग का निशान बनाती हैं, इस आधार पर स्वर्ण की शुद्धता का आकलन किया जा सकता है। यह विधि प्राचीन काल से उपयोग में लायी जाती रही है। वर्तमान काल में कुछ अन्य परीक्षण भी किये जा सकते हैं। निशान के ऊपर समुचित सांद्रता का नाइट्रिक अम्ल या अम्लराज (aqua regia) डालने पर अलग अलग अभिक्रिया प्राप्त होती है जिससे स्वर्ण की शुद्धता का अन्दाजा हो जाता है। उदाहरण के लिये २४ कैरेट सोना से बना निशान अपरिवर्तित रहेगा जबकि १४ कैरेट सोना से बना निशान अभिक्रिया करेगा और उसमें बदलाव दिखेगा।

 इतिहास 
प्राचीन यूनान में कसौटी का प्रयोग होता था।

 सन्दर्भ 

 इन्हें भी देखें 
 लिटमस

श्रेणी:पदार्थ विज्ञान
श्रेणी:रत्न
श्रेणी:सोना
अम्लराज

right|thumb|300px|अम्लराज, निर्माण के तुरन्त बाद
अम्लराज या 'ऐक्वारेजिया' (Aqua regia) ('ऐक्वारेजिया' का शाब्दिक अर्थ है 'शाही जल') या नाइट्रो-हाइड्रोक्लोरिक अम्ल कई अम्लों का एक मिश्रण है। यह अत्यन्त संक्षारक (corrosive) अम्ल है। तुरन्त बना अम्लराज रंगहीन होता है किन्तु थोड़ी देर बाद इसका नारंगी हो जाता है। इससे धुँआ निकलता रहता है। 

सांद्र नाइट्रिक अम्ल और हाइड्रोक्लोरिक अम्ल का ताजा मिश्रण ही अम्लराज है। इन्हें प्रायः १:३ के अनुपात में मिश्रित किया जाता है। इसे अम्लराज या 'ऐक्वारेजिया' नाम इसलिये दिया गया क्योंकि यह स्वर्ण और प्लेटिनम आदि 'नोबल धातुओं' को भी गला देता है। तथापि टाइटैनियम, इरिडियम, रुथिनियम, टैटलम, ओस्मिअम, रोडियम तथा कुछ अन्य धातुओं को यह नहीं गला पाता।

 अम्लराज का विघटन 
जब सांद्र हाइड्रोक्लोरिक अम्ल और सांद्र नाइट्रिक अम्ल को आपस में मिलाया जाता है तब रासायनिक अभिक्रिया होती है। इस अभिक्रिया के फलस्वरूप वाष्पशील नाइट्रोसिल क्लोराइड तथा क्लोरीन बनती हैं जो अम्लराज से निकलने वाले धुंएँ तथा अम्लराज के लाक्षणिक पीले रंग से स्पष्ट है। ज्यों-ज्यों अम्लराज से वाष्पशील पदार्थ उडकर अलग हो जाता है, अम्लराज की शक्ति (potency) भी कम होती जाती है।

HNO3 (aq) + 3 HCl (aq) → NOCl (g) + Cl2 (g) + 2 H2O (l)

नाइट्रोसिल क्लोराइड का पुनः नाइट्रिक आक्साइड और क्लोरीन में विघटन हो सकता है। इसलिये अम्लराज के धुएँ में नाइट्रोसिल क्लोराइड और क्लोरीन के अलावा नाइट्रिक आक्साइड भी होती है।

2 NOCl (g) → 2 NO (g) + Cl2 (g)

 उपयोग 
अम्लाराज मुख्यतः 
(1) क्लोरोऔरिक अम्ल (chloroauric acid) के उत्पादन के लिये प्रयुक्त होता है जो वोलविल प्रक्रम (Wohlwill process) में प्रयुक्त विद्युत अपघट्य है। इसी प्रक्रम के द्वारा उच्चतम शुद्धता (99.99 %) के स्वर्ण का शोधन किया जाता है।

(2) अम्लराज का प्रयोग इचिंग (etching) और कुछ विशिष्ट वैश्लेषिक प्राक्रमों में भी होती है। 

(3) कुछ प्रयोगशालाओं में कांच के पात्रों पर लगे कार्बनिक यौगिकों एवं धातु-कणों को हटाने के लिये भी इसका प्रयोग किया जाता है। 

 इतिहास 
अम्लराज का उल्लेख सर्वप्रथम मध्यकालीन यूरोपीय अलकेमिस्ट श्यूडो-गेबर (Pseudo-Geber) की कृतियों में मिलता है जो १४वीं शती की हैं। एंटोनी लैवोशिए (Antoine Lavoisier) ने सन् 1789 में इसे नाइट्रोमुरिएटिक अम्ल (nitro-muriatic acid) नाम दिया।

 क्रियाएँ 
 स्वर्ण को घोलना 
स्वर्ण को एक्वारेज़िया में डालने पर यह उसमें घुल जाता है, और घुलकर टेट्राक्लोरोआरिक क्लोराइड बनाता है, यह क्रिया दो चरणों में पूरी होती है।

 Au + HNO3 + 3HCL → Aucl3 + NO + H2O

 Aucl3 + HCL→ H[Aucl4]

 प्लेटिनम को घोलना 
यह सोना एवं प्लेटिनम को गलाने में समर्थ होता हैं। ये सोना और platinum को गलाने मे समर्थ होता है।

 बाहरी कड़ियाँ 
 Chemistry Comes Alive! Aqua Regia

सन्दर्भ

श्रेणी:सोना
श्रेणी:आक्सीकारक अम्ल
सांता क्रुज़ डे टेनेरिफ़ कार्निवाल

thumb|सांता क्रूज़ डे टेनेरिफे की कार्निवल क्वीन
सान्ता क्रूस दे तेनरीफ़ कार्निवाल, काडिज़ के कार्निवाल के साथ, स्पैनिश पर्यटन के लिए सबसे महत्वपूर्ण त्योहार है और स्पेन का सबसे बड़ा है।Fiestas de España. एल कार्निवाल डी टेनेरिफे  सिउडादेस हर्मानाडास कौन सांता क्रूज़ डी टेनेरीफे, विकिपीडिया 1980 में इसे राष्ट्रीय पर्यटन सचिवालय द्वारा एक फेस्टिवल टूरिस्ट इंटरनेशनल इंटरेस्ट (अंतर्राष्ट्रीय रूचि का पर्यटन त्यौहार) घोषित किया गया। कैनरी द्वीप के सबसे बड़े द्वीप की राजधानी, सांता क्रुज़ डे टेनेरिफ़ हर फरवरी में करीब दस लाख लोगों को आकर्षित करने वाले इस समारोह का आयोजन करती है। इस समारोह को 2011 में यूनेस्को द्वारा मानव जाति की विरासत के रूप में घोषित किया जा सकता है। सांता क्रुज़ डे टेनेरिफ़ के कार्निवल को अब एक विश्व धरोहर स्थल बनने की आशा है।http://www.santacruzmas.com/SantaCruzMas09.asp?IdMenu=10&IdSeccion=41&IdSubseccion=238

1980 में इसे राष्ट्रीय पर्यटन सचिवालय द्वारा फेस्टिवल टूरिस्ट इंटरनेशनल इंटरेस्ट घोषित किया गया और यह विश्व के सबसे महत्वपूर्ण कर्निवलों में से एक है। सांता क्रुज़ डे टेनेरिफ़ के कार्निवल को अब विश्व धरोहर स्थल बनने की आशा है। यूनेस्को द्वारा इस घोषणा के बाद सांता क्रुज़ डे टेनेरिफ़ को अंतर्राष्ट्रीय स्तर पर और अधिक बढ़ावा मिलेगा और यह स्पेन का पहला कार्निवल होगा जिसे यह पहचान मिलेगी, क्योंकि यह स्थाई है और यूनेस्को के माध्यम से यह पांच महाद्वीपों तक पहुंच जाएगा. 1987 में क्यूबा की गायिका सीलिया क्रूज़, बिल्लोज़ कराकास बॉयज़ ऑर्केस्ट्रा के साथ "कार्निवल चिचारेरो" पहुंची, जिसके कार्यक्रम में 250,000 लोगों ने हिस्सा लिया, जिसे एक संगीत कार्यक्रम में भाग लेने के लिए सर्वाधिक संख्या में जुटे लोगों के लिए गिनीज़ ऑफ़ रेकॉर्ड्स में दर्ज किया गया, यह रिकॉर्ड आज भी उनके नाम है।

प्रत्येक वर्ष के निशान 2013 में एक अलग विषय बॉलीवुड और भारत के लिए समर्पित किया जाएगा.

 सन्दर्भ 

 बाहरी कड़ियाँ 
 आधिकारिक वेबसाइट

श्रेणी:कैनरी द्वीपसमूह
श्रेणी:स्पेन
श्रेणी:कार्निवल
वानिकी

300px|right|thumb|आस्ट्रिया में वानिकी
वनों का सृजन, प्रबन्धन, उपयोग एवं संरक्षण की विद्या को वानिकी (forestry) कहा जाता है। यह विज्ञान, कला और कारीगरी (क्राफ्ट) का मिश्रण है।

 इन्हें भी देखें 
 भारतीय वानिकी
 कृषि वानिकी
 सामाजिक वानिकी
 वनोन्मूलन

 बाहरी कड़ियाँ 

श्रेणी:वानिकी
आरा मिल

300px|right|thumb|आरा मिल
आरा मिल या आरा मशीन (sawmill) एक प्रकार की मशीनचालित आरी है जो लकड़ी के कुंदों (logs) को काटकर तख्ते (boards) या अन्य चीजें बनाती है। इसमें एक 'वृत्तीय आरी' काटने का काम करती है।

आरम्भिक आरा मिलें परम्परागत रूप से नदियों के किनारें स्थित होतीं थी तथा यांत्रिक मिलों द्वारा चलायी जाती थीं। चलती-फिरती (Mobile) आरा मशीने छोटे स्तर के कामों के लिये बहुत उपयुक्त हो सकतीं हैं।

आरा मिलें वस्तुतः प्राथमिक काष्ठ प्रसंस्करण का कार्य करती हैं। वे अर्ध-तैयार उत्पाद प्रदान करतीं हैं जिसे प्रायः दूसरे उद्योगों या स्थानों में लेजाकर अन्तिम रूप में निर्मित किया जाता है।

 आरा मिल की कार्यविधि 

 बाहरी कड़ियाँ 
 Steam powered saw mills
 The basics of sawmill (German)
 Nineteenth century sawmill demonstration
 Database of worldwide sawmills
 Reynolds Bros Mill, northern foothills of Adirondack Mountains, New York State
 L. Cass Bowen Mill, Skerry, New York

श्रेणी:आरा
श्रेणी:इमारती लकड़ी उद्योग
श्रेणी:इमारती लकड़ी
आवर्न

300px|right|thumb|फ्रांस का आर्वन प्रशासनिक क्षेत्र 

आवर्न (Auvergne) (फ्रांसीसी उच्चारण : [ovɛʁɲ]) फ्रांस से 27 प्रशानिक क्षेत्रों में से एक क्षेत्र है। इसमें चार डिपार्टमेन्त आते हैं - अलिर (Allier), पुई-डी-डोम (Puy de Dome), कैंटल (Cantal) और हौट ल्वायर (Haute Loire)।

आवर्न पूर्वकाल में फ्रांस का एक प्रांत था। वर्तमान आवर्न क्षेत्र, ऐतिहासिक आवर्न प्रान्त से बड़ा है जिसमें अब वे भी क्षेत्र मिला लिये गये हैं जो पूर्व में इससे अलग थे। 

इसकी प्राचीन और वर्तमान राजधनियां क्रमश: क्लेरमांट और क्लेरमांट-फेरंड हैं। 'आवर्न' शब्द की उत्पत्ति आवर्नी से हुई है। आवर्नी रोमन काल में एक जातिसमुदाय था, जिसकी प्रभुता अक्वीटानिया के अधिकांश पर फैली हुई थी। इस समुदाय ने जूलिएस सीज़र के विरुद्ध युद्ध में भाग लिया था। आवर्न 1532 ई. में स्थायी रूप से फ्रांसीसी राजसत्ता के अधीन आ गया।

यहाँ स्थित पर्वत अधिकतर ज्वालामुखी हैं। महत्वपूर्ण पर्वतशिखर मांट डोर (ऊँचाई 6,188 फुट), प्लंब डी कैंटल (ऊँचाई 6,096) फुट और पुई-डी-डोम (ऊँचाई 4,806 फुट) हैं। यहां के सुप्त ज्वालामुखियों की संख्या लगभग 300 हैं। यहाँ विस्तृत चरागाह और औषधीय सोते (धाराएँ) भी हैं।

 बाहरी कड़ियाँ 
 Auvergne regional council website 
  
 Auvergne Web Tourist and general information about the Auvergne region.  and 
 Regordane Info Independent portal for the Regordane Way or St Gilles Trail. The Regordane Way starts in Auvergne  and 
 Auvergne-tourism 

श्रेणी:फ्रांस के क्षेत्र
आश्वलायन

ऋग्वेद की 21 शाखाओं में से आश्वलायन अन्यतम शाखा है जिसका उल्लेख 'चरणव्यूह' में किया गया है। इस शाखा के अनुसार न तो आज ऋक्‌संहिता ही उपलब्ध है और न कोई ब्राह्मण ही, परंतु कवींद्राचार्य (17वीं शताब्दी) की ग्रंथसूची में उल्लिखित होने से इन ग्रंथों के अस्तित्व का स्पष्ट प्रमाण मिलता है।

इस शाखा के समग्र कल्पसूत्र ही आज उपलब्ध हैं- आश्वलायन श्रौतसूत्र, गृह्मसूत्र और धर्मसूत्र। आश्वलायन श्रौतसूत्र में 12 अध्याय हैं जिनमें होता के द्वारा प्रतिपाद्य विषयों की ओर विशेष लक्ष्य कर यागों का अनुष्ठान विहित है। इसमें पुरोऽनुवाक्या, याज्या तथा तत्तत्‌ शास्त्रों के अनुष्ठान प्रकार, उनके देश, काल और कर्ता का विधान, स्वर-प्रतिगर-न्यूंख-प्रायश्चित्त आदि का विधान विशेष रूप से वर्णित है। नरसिंह के पुत्र गार्ग्य नारायण द्वारा की गई इस श्रौतसूत्र की व्याख्या नितांत प्रख्यात है।

आश्वलायनगृह्यसूत्र में गृह्म कर्म और षोडश संस्कारों का वर्णन किया गया है। ऋग्वेदियों की गृह्यविधि के लिए यही गृह्यसूत्र विशेष लोक्रपिय तथा प्रसिद्ध है। इसकी व्यापकता का कुछ परिचय इसकी विपुल व्याख्या-संपत्ति से भी लगता है। इसके प्रख्यात टीकाग्रंथों में मुख्य ये हैं: 
 (1) अनाविला (हरदत्त द्वारा रचित; रचनाकाल 1200 ई. के आसपास); 
 (2) दिवाकर के पुत्र न्ध्रौवगोत्रीय नारायण द्वारा रचित वृत्ति (1100 ई.); 
 (3) देवस्वामी रचित गृह्यभाष्य (11वीं सदी का पूर्वार्ध),
 (4) जयंतस्वामी रचित विमलोदयमाला (8वीं सदी का अंत)।

आश्वलायनगृह्य अनेक ग्रंथकारों के नाम से प्रसिद्ध हैं। ऐसे ग्रंथकारों में कुमारिल स्वामी (कुमारस्वामी?), रघुनाथ दीक्षित तथा गोपाल मुख्य हैं। इस गृह्यसूत्र के प्रयोग, पद्धति तथा परिशिष्ट के विषय में भी अनेक ग्रंथों का समय समय पर निर्माण किया गया है। कुमारिल की गृह्यकारिका में आश्वलायनगृह्य की नारायणवृति तथा जयंतस्वामी का निर्देश उपलब्ध होता है। 'आश्वलायनस्मृति' के भी अभी तक हस्तलेख ही उपलब्ध हैं। यह 11 अध्यायों में विभक्त और लगभग 2,000 पद्योंवाला ग्रंथ है जिसके उद्धरण हेमाद्रि तथा माधवाचार्य ने अपने ग्रंथों में दिए हैं।

 इन्हें भी देखें 
 वेद
 वैदिक साहित्य
 वैदिक शाखाएँ

 संदर्भ ग्रंथ 
 बलदेव उपाध्याय : वैदिक साहित्य और संस्कृति (काशी); 
 पी.वी.काणे : हिस्ट्री ऑव धर्मशास्त्र, प्रथम खंड (पूना)।

श्रेणी:वेद
मौसम्बी

right|thumb|300px|मौसम्बी
मौसंबी (Citrus limetta) एक फल है। यह नींबू जाति का ही फल है परन्तु नींबू से अनेक गुना लाभदायक है। मौसमी का फल नांरगी के बराबर आकार का होता है। मुम्बई और गुजरात में इसे मुसम्मी या मौसमी कहते हैं। उत्तर प्रदेश मे इसे 'मीठा नींबू' कहते हैं। मौसमी का रस साबुन, शराब तथा अन्य पेयों में डाला जाता है। इसके छिलके से निकाला हुआ तेल जल्दी उड़ जाता है। इसलिए इसके तेल को जैतून के तेल के साथ मिलाकर उपयोग किया जाता है।

मौसमी का उपयोग पोषक आहार के रूप में होता है। मौसमी की तीन किस्में-नेवल, जुमैका और माल्टा हैं। मौसमी की कलम लगाने से आजकल इसकी अनेक उपजातियां हैं। नेवल किस्म अमेरिका में उत्तम मानी जाती है। माल्टा का छिलका व रस लाल रंग का होता है। मौसमी के फल एक-आधा महीना तक बिना बिगड़े ज्यों-के-त्यों बने रहते हैं। 

thumb|175px|मौसंबी का रस thumb|मौसंबी के विभिन्न प्रकार
श्रेणी:फल
टन

टन या टॉन 1000 किलोग्राम के समान द्रव्यमान की एक मापन मात्रक है। यह एसआई के साथ प्रयोग हेतु स्वीकृत एक गैर-एसआई इकाई है।  आधिकारिक एसआई इकाई मेगाग्राम (प्रतीक: Mg) है, जो समान द्रव्यमान को व्यक्त करने का एक कम सामान्य उपाय है।

 व्युत्पन्न इकाइया 
 टन ग्राम गुणज     नाम     प्रतीक गुणज     नाम     प्रतीक100    टनt106  मैगा ग्रामMg103  किलो टनkt109  जिगा ग्रामGg106  मैगा टनMt1012  टेरा ग्रामTg109  जीगा फ्रामGt1015  पेटाग्रामPg1012  टेरा टनTt1018   एसाग्रामEg1015  पेटा टनPt1021  जेटाग्रामZg1018  एसाटनEt1024  योटाग्रामYg

श्रेणी:द्रव्यमान की इकाईयाँ
अम्बिका (महाभारत)

thumb|भीष्म पितामह स्वयंवर में युद्ध करते हुए

अम्बिका महाभारत में काशीराज की पुत्री बताई गयी हैं। अम्बिका की दो और बहने थीं, बड़ी बहन अम्बा तथा छोटी बहन अम्बालिका। अम्बा, अम्बिका और अम्बालिका का स्वयंवर होने वाला था। उनके स्वयंवर में जाकर अकेले ही भीष्म ने वहाँ आये समस्त राजाओं को परास्त कर दिया और तीनों कन्याओं का हरण करके हस्तिनापुर ले आये जहाँ उन्होंने तीनों बहनों को सत्यवती के सामने प्रस्तुत किया ताकि उनका विवाह हस्तिनापुर के राजा और सत्यवती के पुत्र विचित्रवीर्य के साथ सम्पन्न हो जाये। अम्बिका और अम्बालिका विचित्रवीर्य की पत्नियाँ बनीं।Law, B.C. (1973). Tribes in Ancient India, Poona: Bhandarkar Oriental Research Institute, p.105 लेकिन विचित्रवीर्य की अकाल मृत्यु के कारण वह दोनों निःसंतान रह गयीं। भीष्म ने पहले ही ब्रह्मचर्य व्रत की शपथ ले रखी थी और अब दोनों पुत्रों, चित्रांगद तथा विचित्रवीर्य की अकाल मृत्यु के कारण कुरुवंश का वंश खतरे में था। ऐसे में सत्यवती ने अपने सबसे बड़े पुत्र वेद व्यास को याद किया और नियोग की विधि से अम्बिका और अम्बालिका का गर्भाधान करवाया।जब वेद व्यास अम्बिका के साथ संभोग कर रहे थे तो उसने लज्जा के कारण अपने नेत्र बन्द कर लिये। इसी कारण से उसका पुत्र धृतराष्ट्र अन्धा पैदा हुआ। प्रथम पुत्र के जनम के बाद जब अम्बिका ऋतुमती हुई तो  दोबारा सत्यवती ने वेदव्यास को अम्बिका के पास भेजा ताकि वे फिरसे एक स्वस्थ पुत्र उत्पन्न करे।  इस बार अम्बिका ने अपनी दासी को अपने रूप में सजाकर अपने शयनगृह में भेजा तो व्यासदेव ने उसके साथ मिलन किया और इस कारण से विदुर का जन्म हुआ जो धृतराष्ट्र और पाण्डु का भाई कहलाया था
।

 इन्हें भी देखें 
 अम्बा
 अम्बालिका

 सन्दर्भ 

श्रेणी:महाभारत के पात्र
डुण्डलोद

डुण्डलोद (Dundlod) भारत के राजस्थान राज्य के शेखावाटी क्षेत्र के झुंझुनू ज़िले की नवलगढ़ तहसील में स्थित एक गाँव है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
यह 8 किमी नवलगढ़ के उत्तर में और 6 किमी मुकुंदगढ़ से दूर पड़ता है। डुण्डलोद के सीमावर्ती गाँव और कस्बे मुकुंदगढ़, बीदसर, चेलासी मिर्जवास और नवलगढ़ हैं। यह गाँव ठाकुर केशरी सिंह जी ने बसाया था।

 परिवहन 
 हवाई अड्डा - सबसे नजदीकी अन्तराष्ट्रिय हवाई अड्डा जयपुर है। हवाई अड्डे से डुण्डलोद की दूरी 161 किलोमीटर है।
 रेल मार्ग - डुण्डलोद के लिए नियमित रूप से दिल्ली, जयपुर, सीकर, झुंझुनु एवं शेखावटी क्षेत्र से एक्सप्रेस ट्रेन चलती है।
 सड़क मार्ग - डुण्डलोद के प्रमुख 4 लाईन राष्ट्रीय राजमार्ग से दिल्ली, जयपुर, जोधपुर, बीकानेर, सीकर, झुंझुनु एवं शेखावटी क्षेत्र से जुड़ा हुआ है।

 इन्हें भी देखें 
 झुंझुनू ज़िला
 शेखावाटी

बाहरी कड़ियाँ
 २०१० में निर्वाचित सरपंचों की सूची
 राजस्थान के सभी गाँवों तथा उनके अंतर्गत पंचायत समितियों की सूची
 झुन्झुनू जिले का आधिकारिक जालस्थल

 सन्दर्भ 

श्रेणी:राजस्थान के गाँव
श्रेणी:झुंझुनू ज़िला
श्रेणी:झुंझुनू ज़िले के गाँव
उत्तरपुराण

महापुराण का उत्तरार्ध 'उत्तरपुराण कहलाता है। यह जिनसेन के पट्टशिष्य गुणभद्राचार्य की प्रौढ़ रचना है। इसमें लगभग 9,500 श्लोक हैं जिनमें 24 में से 23 तीर्थकरों तथा अन्य शलाकापुरुषों के चरित्र काव्यरीति में वर्णित हैं। महापुराण के पूर्वाद्ध, आदिपुराण की अपेक्षा विस्तार में यह नि:सदेह बहुत ही न्यून है, परंतु कला की दृष्टि से यह पुराण आदिपुराण का एक उपयुक्त पूरक माना जा सकता है।
thumb|उत्तरपुराण (प्रकाशित संस्करण की झलक)

उत्तरपुराण की समाप्तितिथि का पूरा परिचय नहीं मिलता, परंतु इसकी समाप्ति शक सं. 820 (898 ई.) से पहले अवश्य हो गई होगी, क्योंकि गुणभद्र के शिष्य लोकसेन के कथनानुसार उक्त संवत्‌ में इस ग्रंथ का पूजामहोत्सव निष्पन्न किया गया था। विद्वानों का अनुमान है कि महापुराण का यह पूजामहोत्सव लोकसेन ने अपने गुरु के स्वर्गवासी होने पर किया होगा। गुणभद्र बड़े ही विनीत तथा गुरुभक्त थे। काव्यकाला में वे अपने पूज्य गुरुदेव के सुयोग्य शिष्य थे। उत्तरपुराण की कथाओं में जीवंधर की कथा बड़ी प्रसिद्ध है जिसका वर्णन अनेक कवियों ने संस्कृत और तमिल में काव्यरूप में किया है।

श्रेणी:जैन ग्रंथ
श्रेणी:जैन धर्म
आई हेट लव स्टोरी

आई हेट लव स्टोरीज़ एक भारतीय हास्य-रोमांस वाली हिन्दी फिल्म है, जिसका निर्देशन और लेखन पुनीत मल्होत्रा ने और निर्माण करन जोहर ने धर्मा प्रोडक्शन्स और रोनी स्क्रूवाला ने यूटीवी मोशन पिक्चर्स के बैनर तले की है। जिसमें इमरान खान और सोनम कपूर ने मुख्य किरदार निभाया है।

 कहानी 
सिमरन (सोनम कपूर) को बॉलीवुड के फिल्मों वाला प्यार बहुत अच्छा लगता है और अपने अच्छे नौकरी और एक अच्छे मंगेतर, राज (समीर दत्तानी) के साथ एक सपनों की जिंदगी जीती रहती है। पर उसकी मुलाक़ात उसके पसंदीदा हिन्दी फिल्मों के सहायक निर्देशक, जय (इमरान खान) से होती है, जिसे प्यार की कहानियों से नफरत रहता है और प्यार जैसी चीजों पर कोई विश्वास भी नहीं रहता। दोनों शुरू में एक दूसरे से नफरत करते हैं, पर बाद में दोस्त बन जाते हैं।

सिमरन की जय के साथ दोस्ती हो जाने के बाद उसे लगता है कि राज उसके लिए सही इंसान नहीं है और वो जय से प्यार करने लगती है। वो अपने प्यार के बारे में जय को बताती है, लेकिन जय उसे समझाता है कि वो बस उसे केवल दोस्त के रूप में देखता है। दिल टूटने के बाद सिमरन वहाँ से बिना कुछ बोले चले जाती है।

उसके चले जाने के बाद जय को उसकी कमी खलने लगती है। उसे एहसास होता है कि वो उससे प्यार करने लगा है। वो इस बात को सिमरन को बताने की कोशिश करता है, लेकिन इस बार सिमरन मना कर देती है, क्योंकि वो राज की भावनाओं के साथ दुबारा नहीं खेलना चाहती है।

बाद में जब सिमरन को राज शादी के लिए पूछता है तो वो हाँ क़ह देती है लेकिन बाद में उसे बताती है कि वो उससे प्यार नहीं करती है। इसके बाद वो जय से मिलने की चाह में फिल्म के प्रीमियर पे आ जाती है। वहीं जय वहाँ से जाने के लिए हवाई अड्डे पर आता है, वहाँ उसकी माँ उसे हार न मानने को कहती है। उनकी बात मान कर जय भी प्रीमियर में वापस आता है और सिमरन को उसके बाहर देखता है। दोनों एक दूसरे से प्यार का इजहार करते हैं और कहानी समाप्त हो जाती है।

 कलाकार 
 इमरान खान - जय ढींगरा
 सोनम कपूर - सिम्रण
 समीर दत्तानी - राज ढोलकिया
 समीर सोनी - वीर कपूर
 ब्रुना अब्दुल्ला - गिसल
 केतकी डेव - सिम्रण की माँ
 अंजू महेंद्र - जय की माँ
 अमीर अली - राजीव कुमार

सन्दर्भ

 बाहरी कड़ियाँ 
 
 

श्रेणी:भारतीय फ़िल्में
श्रेणी:2010 में बनी हिन्दी फ़िल्म
कर्मचारी राज्‍य बीमा निगम

300px|right|thumb|कर्मचारी राज्‍य बीमा निगम का प्रतीक चिह्न (लोगो)

कर्मचारी राज्‍य बीमा निगम (Employee State Insurance Corporation / ESIC), भारतीय कर्मचारियों के लिये बीमा धनराशि का प्रबन्धन करता है। कर्मचारी राज्‍य बीमा, भारतीय कर्मचारियों के लिये चलायी गयी स्व-वित्तपोषित सामाजिक सुरक्षा एवं स्वास्थ्य बीमा योजना है, जो श्रम एवं रोजगार मंत्रालय के अधीन कार्य करता है । जिसका अध्यक्ष केंद्रीय मंत्री होता है एवं जिसका महानिदेशक  एक आई ए एस अधिकारी होता है  सभी स्थायी कर्मचारी जो 21,000 रूपये प्रतिमाह से कम वेतन पाते हैं, इसके पात्र हैं। इसमें कर्मचारी का योगदान 0.75 प्रतिशत तथा रोजगार प्रदाता का योगदान 3.25 प्रतिशत होता है।

भारत की कर्मचारी राज्य बीमा निगम एक बहु आयामी सामाजिक सुरक्षा व्यवस्था है, जो कर्मचारियों एवं उनके आश्रितों को सामाजिक-आर्थिक सुरक्षा प्रदान करने के लिए अपनी योजना के अंतर्गत शामिल करता है। बीमा योग्य रोजगार के पहले दिन से यह स्वीकार्य है कि बीमित व्यक्ति बीमारी के कारण शारीरिक कष्ट, अस्थायी या स्थायी अक्षमता आदि की स्थिति में स्वयं तथा अपने आश्रितो के लिए पूर्ण चिकित्सा देखभाल के अतिरिक्त नगद हितलाभ पाने के भी हकदार होंगे। बीमारी के कारण उपार्जन क्षमता में हानि के परिणाम स्वरूप, बीमित महिला के प्रसव के सम्बन्ध मे, ऐसे बीमित व्यक्ति के आश्रितजन, जिसकी औद्योगिक दुर्घटना में अथवा रोज़गार जोख़िम या व्यावसायिक संकट के कारण मृत्यु हो गई हो, वह मासिक निवृतिवेतन अर्थात आश्रितजन हितलाभ पाने के हकदार होंगे।

 बाहरी कड़ियाँ 
 कर्मचारी राज्य बीमा निगम का जालघर
 कर्मचारी राज्‍य बीमा अधिनियम, 1948
 ESIC2.htm कर्मचारी राज्य बीमा योजना के अन्तर्गत हितलाभ
 कर्मचारी राज्‍य बीमा निगम की सुविधाएं 
 ESIC1.htm कर्मचारी राज्य बीमा योजना का इतिहास
 Employee State Insurance: For a handful of contribution, a bagful of benefits

श्रेणी:Health insurance in India
श्रेणी:Health in India
श्रेणी:Labour relations in India
गंगापुर, सवाई माधोपुर

गंगापुर (जिसे गंगापुर सिटी के नाम से भी जाना जाता है) भारत के राजस्थान राज्य के गंगापुर सिटी जिले में स्थित एक शहर और नगरपालिका परिषद है। यह गंगापुर सिटी जिले का प्रशासनिक मुख्यालय है। यह अपने मीठे व्यंजन खीरमोहन'', आलू की स्पेशल सब्जी व टिक्कड़ और नवनिर्मित कुशलगढ़ बाबा श्याम मंदिर''' के लिए प्रसिद्ध है। गंगापुर सिटी से 10 km की दूरी पर स्थित छोटी उदेई गांव में सुंदीरिया तालाब पर बना श्री काल भैरव बाबा का मन्दिर भी दर्शनीय हैं। गंगापुर सिटी से लगभग 16 km की दूरी पर स्थित पीलोदा गांव में लहकोड़ देवी का मंदिर भी दर्शनीय है। "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
गंगापुर सिटी से 5 किलोमीटर दूर अरावली पर्वतमाला में प्रसिद्ध रमणीय स्थल धुंधेश्वर धाम है जोकि बहुत ही सुन्दर है। गंगापुर सिटी की प्रसिद्ध मिठाई खीरमोहन देश ही नहीं, बल्कि विदेश में भी प्रसिद्ध है। यह मिठाई छेना आदि से बनती है।

 इन्हें भी देखें 
 सवाई माधोपुर ज़िला

 सन्दर्भ 

श्रेणी:राजस्थान के शहर
श्रेणी:गंगापुर सिटी ज़िला
श्रेणी:गंगापुर सिटी ज़िले के नगर
श्रेणी:गंगापुर सिटी जिले की तहसीलें
अभ्यास मण्डल, इन्दौर

अभ्यास मण्डल इन्दौर का एक वैचारिक मंच है। यह एक अराजनैतिक संस्था है जो प्रतिवर्ष मई माह में ग्रीष्मकालीन व्याख्यानमाला का आयोजन करता है, जो पाँच दशकों से अविरत जारी है। यह बौद्धिक आयोजन आज इस इन्दौर शहर की पहचान बन चुका है। विचार गोष्ठियाँ, चिंतन-शिविर, व्याख्यानमालाएँ, सामूहिक विचार-विमर्श, सर्वधर्म समभाव, समाज के सभी वर्गों से जीवंत सम्पर्क और एक जीवित संवाद, यही इसकी कार्यशैली है।

 बाहरी कड़ियाँ 
 अभ्यास मण्डल का जालघर

श्रेणी:इंदौर
श्रेणी:विचार
नारीन प्रांत

thumb|230px|कोचकोर शहर में एक मस्जिद
नारीन प्रांत (किरगिज़: Нарын областы, अंग्रेज़ी: Naryn Province) मध्य एशिया के किर्गिज़स्तान देश का एक प्रांत है। इस प्रांत की राजधानी भी नारीन नाम का ही शहर है।

 विवरण 
नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला।Dilemmas of Transition in Post-Soviet Countries, Joel C. Moses, Rowman & Littlefield, 2003, ISBN 978-0-8304-1590-8, ... Residents of the Naryn region, then joined with the neighboring oblast of Issyk-Kul, began to question why the two provinces had been united ... यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल (Son-Kul) और चतिर-कुल (Chatyr-Kul) झीलें मशहूर हैं। यहाँ एक 'ताश रबत' (Tash Rabat) नामक १५वीं सदी का पत्थर का एक सराय भी है जहाँ यात्री सस्ताया करते थे।

सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।

 नारीन प्रांत के कुछ नज़ारे 

 इन्हें भी देखें 
 नारीन
 नारीन नदी
 किर्गिज़स्तान के प्रांत

 सन्दर्भ 

श्रेणी:नारीन प्रांत
श्रेणी:किर्गिज़स्तान के प्रांत
श्रेणी:किर्गिज़स्तान
जलालाबाद प्रांत (किर्गिज़स्तान)

thumb|230px|ताश कोमुर शहर का नज़ारा ('मगरमच्छ पहाड़ी' से)
जलालाबाद प्रांत (किरगिज़: Жалалабат областы, अंग्रेज़ी: Jalal-Abad Province) मध्य एशिया के किर्गिज़स्तान देश का एक प्रांत है। इस प्रांत की राजधानी भी जलालाबाद नाम का ही शहर है।

 विवरण 
जलालाबाद प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २७ जनवरी १९५० को इसका ओश प्रांत में विलय कर दिया गया। १४ दिसम्बर १९९० को इसका फिर से गठन हुआ। इस प्रांत का दक्षिणी भाग फ़रग़ना वादी के उपजाऊ मैदान में आता है लेकिन बाक़ी क्षेत्र पहाड़ी है। प्रान्त में पर्वतीय झीलें, झरने, चश्मे और अख़रोट के वन विस्तृत हैं। जलालाबाद शहर से ४० किमी उत्तर में अर्सलानबोब (Arslanbob) नामक अख़रोट का जंगल दुनिया का सबसे बड़ा प्राकृतिक अख़रोट का वन है। इस प्रांत में तोकतोगुल (Toktogul) नामक जल-विद्युत् परियोजना भी है जिस से बनी बिजली देश के अन्य भागों में इस्तेमाल होने के साथ-साथ पड़ोसी देशों को निर्यात भी की जाती है।Kyrgyzstan: The Bradt Travel Guide , Laurence Mitchell, Bradt Travel Guides, 2008, ISBN 978-1-84162-221-7, ... 4000-year-old petroglyphs high on a mountain top at Saimaluu-Tash; the jewel-like alpine lake of Sary-Chelek surrounded by forests of wild fruit trees; and the remarkable walnut forests around the entirely Uzbek town of Arslanbob ...

सन् २००९ की जनगणना में प्रांत के ७१.८% लोग किरगिज़ समुदाय के थे। यहाँ उज़बेक लोगों का एक बड़ा समुदाय भी रहता है और वे प्रांतीय आबादी के २४.८% हैं। इसके अलावा यहाँ रूसी, तुर्की, ताजिक, तातार, उईग़ुर, कुर्द, अज़रबेजानी, यूक्रेनी और काज़ाख़ भी रहते हैं।

 जलालाबाद प्रांत के कुछ नज़ारे 

 इन्हें भी देखें 
 जलालाबाद (किर्गिज़स्तान)
 किर्गिज़स्तान के प्रांत

 सन्दर्भ 

श्रेणी:जलालाबाद प्रांत (किर्गिज़स्तान)
श्रेणी:किर्गिज़स्तान के प्रांत
श्रेणी:किर्गिज़स्तान
कार्तवेली भाषाएँ

thumb|230px|कॉकस क्षेत्र में कार्तवेली भाषाओँ का फैलाव
कार्तवेली भाषाएँ (जोर्जियाई: ქართველური ენები, अंग्रेज़ी: Kartvelian languages) या दक्षिण कॉकसी भाषाएँ (South Caucasian) कॉकस क्षेत्र में मुख्य रूप से जोर्जिया में बोली जानी वाली भाषाओँ का एक समूह है। जोर्जिया के आलावा इन्हें रूस, संयुक्त राज्य अमेरिका, यूरोप, इस्राइल और पूर्वोत्तरी तुर्की में भी जहाँ-तहाँ बोला जाता है। दुनिया भर में इन्हें बोलने वालों की संख्या क़रीब ५२ लाख अनुमानित की गई है। इन भाषाओँ का विश्व की अन्य भाषाओँ से कोई सम्बन्ध ज्ञात नहीं है।Dalby (2002), p. 38 जोर्जियाई भाषा सबसे अधिक बोले जानी वाली कार्तवेली भाषा है और इसे जोर्जिया की राष्ट्रभाषा होने का गौरव प्राप्त है। विश्व की सबसे पुरानी कार्तवेली लिखाई सन् ४४० ईसवी में बेथलहम शहर के जोर्जियाई ईसाई मठ में लगे एक शिलालेख पर मिलती है।Lang (1966), p. 154Ruhlen (1987), p. 72

 इन्हें भी देखें 
 कॉकस
 जॉर्जिया

 सन्दर्भ 

श्रेणी:भाषा-परिवार
श्रेणी:कॉकस
श्रेणी:जॉर्जिया
प्रघाती ऊर्जा अवशोषक

right|thumb|300px|स्नबर सहित फ्लाईबैक कन्वर्टर; यहाँ Rs, Cs और Ds मिलकर स्नबर का काम कर रहे हैं। 
right|thumb|150px|RC स्नबर

प्रघाती ऊर्जा अवशोषक या स्नबर (snubber) उस युक्ति को कहते हैं जो किसी विद्युत परिपथ में उत्पन्न क्षणिक वोल्टेज को रोकने, अथवा तरल प्रणाली में उत्पन्न अत्यधिक क्षणिक दाब को कम करने, अथवा यांत्रिक प्रणाली में उत्पन्न अत्यधिक क्षणिक बल को रोकने (snub) का कार्य करती है।

 वैद्युत प्रघाती ऊर्जा अवशोषक 
विद्युत इंजीनियरी के कई युक्तियों में स्नबर लगाना जरूरी होता है। विशेषतः शक्ति एलेक्ट्रॉनिकी के क्षेत्र में स्विच मोड पॉवर सप्लाई में अर्धचालक स्विचों (बीजेटी, मॉसफेट, एससीआर, आईजीबीटी आदि) की सुरक्षा के लिये स्नबर लगाना पड़ता है। 

स्नबर के मुख्य काम हैं-
 ऑफ होते समय स्विच पर उत्पन्न वोल्टता को सीमित रखने हेतु,
 ऑफ होते समय स्विच पर उत्पन्न वोल्टता के वृद्धि की दर (dV/dt) को सीमित (कम) रखने के लिये,
 आन होते समय स्विच से जाने वाली विद्युत धारा के वृद्धि की दर (dI/dt) को सीमित करने हेतु
 लोड-लाइन को इस प्रकार बदल देना कि अर्धचालक युक्ति की वोल्टता और धारा 'सेफ ऑपरेटिंग एरिया' के अन्दर बनी रहे।
 स्विचिंग के समय उत्पन्न वोल्टता और धारा की 'रिंगिंग' को डैम्प करके EMI को कम करने हेतु,
 स्विच में आन या ऑफ होते समय होने वाली ऊर्जा ह्रास (losses) को कम करने हेतु
 स्विच के पॉवर डिसिपेशन को कम करते हुए उसे किसी अन्य प्रतिरोध या किसी उपयोगी लोड पर ट्रांसफर करना।

शक्ति इलेक्ट्रानिकी में अनेकों प्रकार के स्नबर प्रयोग किये जाते हैं किन्तु इसमें दो प्रकार के स्नबर सर्वाधिक प्रयुक्त होते हैं- 
(१) प्रतिरोध-संधारित्र स्नबर (RC snubbers)
(२) प्रतिरोध-संधारित्र-डायोड स्नबर (RCD snubbers)

 यांत्रिक प्रघाती ऊर्जा अवशोषक
वाहनों में जो 'शॉक ऐबजॉर्बर' लगाए जाते हैं वे यांत्रिक प्रघाती ऊर्जा अवशोषक ही हैं। 

right|thumb|300px

 इन्हें भी देखें 
 यांत्रिक स्नबर

श्रेणी:एलेक्ट्रॉनिक परिपथ
द रेस्क्यूअर्स डाउन अंडर

द रेस्क्यूअर्स डाउन अंडर () १९९० की एक अमेरिकी एनीमेटेड फिल्म है जिसका निर्माण वॉल्ट डिज्नी फिचर एनिमेशन द्वारा किया गया था। नवंबर १६, १९९० को जारी की गई यह फिल्म वॉल्ट डिज़्नी की एनिमेटेड क्लासिक्स श्रृंखलाओं की 29वीं एनिमेटेड फिल्म है और १९७७ की फ़िल्म द रेस्क्यूअर्स के लिए अगली कड़ी है।

 कथानक 

 आवाज़ 

 सन्दर्भ 

बाहरी कड़ियाँ
 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
श्रेणी:डिज़्नी फ़िल्में
मनी प्लांट

right|thumb|300px|घर में सौन्दर्यवृद्धि के लिये लगाया गया मनी प्लाण्ट
मनी प्लान्ट (वानस्पतिक नाम : Epipremnum aureum), दक्षिणपूर्व एशिया मूल (मलेशिया, इण्डोनेशिया) का लता रूप में पसरने वाला पौधा है। इसकी पत्तियाँ सदा हरी रहतीं हैं। ये तने पर एकान्तर क्रम में लगी होती हैं और हृदय जैसी आकृति वाली होती हैं।

श्रेणी:पादप
ब्रेव

ब्रेव () एक अमेरिकी ३डी कंप्यूटर एनिमेटेड फंतासी फ़िल्म है। फ़िल्म में मेरिडा नाम की धनुधर सदियों से चले आ रहे रिवाज़ को ठुकरा कर राज में असंतुलन पैदा कर देती है। एक रहस्यमयी औरत से सलाह लेने के बाद उसका परिवार श्रापग्रस्त हो जाता है और मेरिडा उस श्राप को हटाने के लिए विवश हो जाती है इससे पहले की देर हो जाए।

 पात्र 
 केली मैकडोनाल्ड - राजकुमारी मेरिडा
 जुली वॉल्टर्स - वाइज़ वुमन
 बिली कोनोली - राजा फर्गस
 एमा थोम्पसन - रानी एलिनोर
 केविन मैक'किड - लॉर्ड मैकगुफिन/लॉर्ड का बेटा यंग मैकगुफिन
 क्रेग फर्ग्युसन - लॉर्ड मैकिंटोश
 रोबी कोल्ट्रेन - लॉर्ड डींगवेल
 जॉन रैटज़नबर्गर - सिपाही

 सन्दर्भ 

 बाहरी कड़ियाँ 
 
 

श्रेणी:एनीमेटेड फ़िल्में
श्रेणी:डिज़्नी फ़िल्में
श्रेणी:३डी फ़िल्म
श्रेणी:अमेरिकी एनिमेटेड फ़ीचर फ़िल्में
सरपंच

सरपंच  ग्राम पंचायत  का मुख्य होता है। सरपंच भारत में स्थानीय स्वशासन के लिए गांव स्तर पर विधिक संस्था ग्राम पंचायत का प्रधान होता है।पाकिस्तान एवं बांग्लादेश के गॉवों में भी यह प्रसाशन प्रणाली पायी जाती है। सरपंच चुने गए पंचों की मदद से ग्राम पंचायत के महत्वपूर्ण विषयों पर निर्णय लेता है।सरपंच का कार्यकाल 5 वर्ष का होता है। सरपंच का चुनाव गॉंवासियों द्वारा की जाता है। केरल जैसे दक्षिण भारतीय राज्यों में, पंचायत प्रमुख को पंचायत अध्यक्ष (President) के रूप में जाना जाता है।.

 सन्दर्भ 

श्रेणी:हिंदी शब्द
श्रेणी:व्यवसाय
श्रेणी:पंजाबी शब्द और वाक्यांश